CELEX: 32003R0811
Language: ro
Date: 2003-05-12 00:00:00
Title: Regulamentul (CE) nr. 811/2003 al Comisiei din 12 mai 2003 de punere în aplicare a Regulamentului (CE) nr. 1774/2002 al Parlamentului European și al Consiliului în ceea ce privește interzicerea reutilizării peștelui în interiorul speciei, îngroparea și incinerarea subproduselor animaliere și anumite măsuri tranzitoriiText cu relevanță pentru SEE.

Anunţ juridic important

|

32003R0811

Official Journal L 117 , 13/05/2003 P. 0014 - 0018 Ediţie specială în limba cehă Chapter 3 Volume 38 P. 526  - 530 Ediţie specială în limba estonă Chapter 3 Volume 38 P. 526  - 530 Ediţie specială în limba maghiară Chapter 3 Volume 38 P. 526  - 530 Ediţie specială în limba lituaniană Chapter 3 Volume 38 P. 526  - 530 Ediţie specială în limba letonă Chapter 3 Volume 38 P. 526  - 530 Ediţie specială în limba malteză Chapter 3 Volume 38 P. 526  - 530 Ediţie specială în limba polonă Chapter 3 Volume 38 P. 526  - 530 Ediţie specială în limba slovacă Chapter 3 Volume 38 P. 526  - 530 Ediţie specială în limba slovenă Chapter 3 Volume 38 P. 526  - 530

		20030512Regulamentul (CE) nr. 811/2003 al Comisieidin 12 mai 2003de punere în aplicare a Regulamentului (CE) nr. 1774/2002 al Parlamentului European și al Consiliului în ceea ce privește interzicerea reutilizării peștelui în interiorul speciei, îngroparea și incinerarea subproduselor animaliere și anumite măsuri tranzitorii(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 1774/2002 al Parlamentului European și al Consiliului de stabilire a regulilor sanitare privind produsele secundare animale care nu sunt destinate consumului uman [1], astfel cum a fost modificat prin Regulamentul (CE) nr. 808/2003 al Comisiei [2], în special articolul 22 alineatul (2), articolul 24 alineatul (6) și articolul 32 alineatul (1),întrucât:(1) Regulamentul (CE) nr. 1774/2002 prevede interzicerea utilizării, pentru alimentația animalelor, a proteinelor animale prelucrate provenite din animale din aceeași specie. Se pot acorda derogări în cazul peștelui, după consultarea comitetului științific corespunzător.(2) La 17 septembrie 1999, Comitetul științific director adoptă un aviz cu privire la riscurile de răspândire a EST la alte animale decât rumegătoarele legate de reutilizarea în interiorul speciei a subproduselor animaliere sub formă de hrană pentru animale. De asemenea, acesta a prezentat un aviz la 6 și 7 martie 2003 cu privire la utilizarea făinii de pești sălbatici pentru alimentația peștilor de crescătorie și la reutilizarea peștelui în ceea ce privește riscul de EST. Comitetul științific pentru sănătatea și bunăstarea animalelor adoptă, la 26 februarie 2003, un aviz cu privire la utilizarea subproduselor de pește în acvacultură. În conformitate cu aceste avize științifice, riscul potențial legat de reutilizarea peștelui poate fi redus prin respectarea unui anumit număr de condiții.(3) Prin urmare, ar trebui acordată o derogare de la interdicția privind reutilizarea peștelui în interiorul speciei în conformitate cu Regulamentul (CE) nr. 1774/2002. Pentru a evita orice risc pentru sănătatea publică și animală, această derogare trebuie să fie acordată cu condiția respectării anumitor condiții.(4) Trebuie adoptate măsuri tranzitorii pentru a lăsa industriei un termen adecvat de adaptare la noile cerințe.(5) La 16 și 17 ianuarie 2003, Comitetul științific director a emis un aviz cu privire la siguranța, din punctul de vedere al EST, a îngropării și a incinerării materiilor animale potențial infectate cu EST.(6) Pentru a ține cont de acest aviz, este necesar să se stabilească dispoziții de aplicare, în conformitate cu articolul 24 alineatul (6) din Regulamentul (CE) nr. 1774/2002, pentru a stabili modalitățile de îngropare și de incinerare a subproduselor animaliere.(7) Măsurile prevăzute de prezentul regulament sunt în conformitate cu avizul Comitetului permanent pentru lanțul alimentar și sănătatea animală,ADOPTĂ PREZENTUL REGULAMENT:Articolul 1Măsuri tranzitorii privind interzicerea reutilizării peștelui în interiorul specieiÎn conformitate cu articolul 32 alineatul (1) din Regulamentul (CE) nr. 1774/2002, statele membre pot să continue, până la 31 decembrie 2003, aplicarea standardelor și normelor actuale în materie de alimentație a peștelui, prin derogare de la interdicția prevăzută la articolul 22 alineatul (1) litera (a) din regulamentul menționat în ceea ce privește peștele.Articolul 2Derogare de la interdicția de reutilizare a anumitor pești în interiorul speciei(1) În conformitate cu articolul 22 alineatul (2) din Regulamentul (CE) nr. 1774/2002, se acordă statelor membre o derogare cu privire la utilizarea, în alimentația peștilor, a proteinelor animale prelucrate provenite din cadavre sau din părți de cadavre ale animalelor din aceeași specie.(2) Cu toate acestea, derogarea prevăzută la alineatul (1) nu se aplică utilizării, pentru hrana peștilor de crescătorie, a proteinelor animale prelucrate provenite din pești de crescătorie din aceeași specie.Articolul 3Subproduse derivate din pești sălbaticiPeștii sălbatici și subprodusele din pești sălbatici capturați în largul mării sau în lacuri pot fi:(a) utilizați în producerea de hrană pentru pește și(b) utilizați ca hrană pentru pește.Articolul 4Cerințe privind hrana pentru peștii de crescătoriePeștii sau subprodusele din pește și produsele obținute din pește, destinați utilizării ca hrană pentru peștii de crescătorie, în conformitate cu articolul 2, trebuie să îndeplinească cerințele prevăzute de anexa I.Articolul 5Măsuri de controlAutoritatea competentă ia măsurile necesare pentru a controla:(a) prelucrarea și utilizarea corespunzătoare a alimentelor pentru animale care conțin proteine animale prelucrate provenite din cadavre sau din părți de cadavre de animale din aceeași specie;(b) animalele hrănite cu alimentele pentru animale menționate la litera (a), inclusiv monitorizarea strictă a stării de sănătate a animalelor;(c) respectarea cerințelor prevăzute de anexa I.Articolul 6Eliminarea subproduselor animaliere în cazul apariției unei boli(1) În cazul în care autoritatea competentă refuză transportarea subproduselor animaliere către cea mai apropiată unitate de incinerare sau de prelucrare, în conformitate cu articolul 24 alineatul (1) litera (c) din Regulamentul (CE) nr. 1774/2002, autoritatea competentă poate să autorizeze eliminarea acestor subproduse animaliere:(a) ca deșeuri, prin incinerare sau îngropare în situl de origine al acestora;(b) într-o rampă de gunoi autorizată în conformitate cu Directiva 1999/31/CE sau(c) ca deșeuri, prin incinerare sau îngropare într-un sit care să reducă la minimum riscurile pentru sănătatea animală, pentru sănătatea publică și pentru mediu, cu condiția ca acel sit să fie situat la o distanță suficientă pentru a permite autorității competente să asigure prevenirea riscurilor pentru sănătatea animală, sănătatea umană și mediu.(2) Incinerarea și îngroparea în siturile menționate la alineatul (1) literele (a) și (c) respectă legislația și orientările comunitare și naționale în domeniul mediului și al sănătății publice.(3) Autoritatea competentă monitorizează incinerarea și îngroparea subproduselor animaliere și ia măsurile necesare pentru a garanta respectarea cerințelor prevăzute de anexa II.(4) În sensul prezentului regulament, se aplică definiția "incinerării sau a îngropării la fața locului" care figurează în anexa II partea A.Articolul 7Monitorizarea regiunilor îndepărtate utilizate pentru incinerarea și îngroparea subproduselor animaliereÎn cazul eliminării subproduselor animaliere provenite din regiuni îndepărtate, în conformitate cu articolul 24 alineatul (1) litera (b) din Regulamentul (CE) nr. 1774/2002, autoritatea competentă asigură monitorizarea periodică a regiunilor clasificate ca regiuni îndepărtate, pentru a garanta respectarea cerințelor anexei II la prezentul regulament.Articolul 8Incinerarea și îngroparea albinelor și a produselor apicoleÎn ceea ce privește albinele și produsele apicole care intră sub incidența articolului 5 alineatul (1) litera (g) din Regulamentul (CE) nr. 1774/2002, autoritatea competentă poate decide, dacă este cazul, ca acestea să poată fi eliminate ca deșeuri prin îngropare sau incinerare la fața locului, cu condiția să fie luate toate măsurile necesare pentru a garanta că îngroparea sau incinerarea albinelor sau a produselor apicole nu reprezintă un pericol pentru sănătatea animală sau umană și pentru mediu, ținând cont de legislația și orientările comunitare și naționale în domeniul mediului și al sănătății publice.Articolul 9RegistreÎn cazul incinerării sau al îngropării în conformitate cu articolele 6, 7 și 8, persoana responsabilă pentru incinerare sau îngropare consemnează într-un registru:(a) cantitățile, categoriile și speciile de subproduse animaliere îngropate sau incinerate;(b) datele și locurile de îngropare și de incinerare.Articolul 10Intrare în vigoarePrezentul regulament intră în vigoare în a treia zi de la data publicării în Jurnalul Oficial al Uniunii Europene.Se aplică de la 1 mai 2003.Cu toate acestea, articolele 2-5 nu se aplică înainte de 1 ianuarie 2004.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 12 mai 2003.Pentru ComisieDavid ByrneMembru al Comisiei[1] JO L 273, 10.10.2002, p. 1.[2] JO L 117, 13.5.2003, p. 1.--------------------------------------------------20030512ANEXA ICerințe privind hrana pentru animale și registrele ținute de unitățile de prelucrare și de unitățile producătoare de hrană pentru animale implicate în prelucrarea subproduselor din pește și a produselor derivate din acestea destinate alimentației peștilorA. Cerințe privind peștii și subprodusele animaliere destinate alimentației peștilorPeștii, subprodusele din pește și produsele derivate din acestea, destinate utilizării ca hrană pentru pești, trebuie să respecte următoarele cerințe:(a) să fie manipulate și prelucrate separat de materiile care nu sunt autorizate în acest scop;(b) să provină din pești sălbatici sau din alte animale marine, cu excepția mamiferelor, capturate în largul mării sau în lacuri, în scopul producerii făinii, sau din subproduse proaspete din pești sălbatici prelucrate de unitățile producătoare care obțin produse din pește destinate consumului uman;(c) să fi fost prelucrate într-una din unitățile de prelucrare autorizate în conformitate cu articolul 17 din Regulamentul (CE) nr. 1774/2002 în conformitate cu un standard care garantează siguranța produsului din punct de vedere microbiologic;(d) să fie ambalate, după tratare și înainte de distribuție, în ambalaje inscripționate clar și lizibil cu denumirea și adresa unității de producție a alimentelor pentru animale, precum și cu mențiunea:"Se poate utiliza pentru alimentația peștilor".B. Registrele care trebuie ținute de unitățile de prelucrare și de unitățile producătoare de hrană pentru animale implicate în prelucrarea subproduselor din pește și fabricarea produselor derivate din acestea, destinate alimentației peștilorUnitățile de prelucrare și unitățile producătoare de hrană pentru animale trebuie să consemneze următoarele informații cu privire la subprodusele animaliere și produsele derivate din acestea:(a) originea, cantitatea și data sosirii fiecărui transport de subproduse animaliere sau de făină de pește;(b) evidența zilnică a cantităților de făină de pește sau de hrană pentru animale produse și expediate.--------------------------------------------------20030512ANEXA IIDispoziții de aplicare în conformitate cu articolul 24 alineatul (6) de derogare de la interdicția de eliminare a subproduselor animaliereA. DefinițieÎn sensul prezentului regulament, prin "incinerarea sau îngroparea la fața locului" se înțelege incinerarea sau îngroparea în situl de origine a subproduselor animaliere sau, în cazul în care se iau măsuri corespunzătoare de biosecuritate pentru prevenirea răspândirii bolilor în timpul transportului subproduselor animaliere, într-o rampă de gunoi autorizată în conformitate cu Directiva 1999/31/CE sau într-un sit care reduce la minimum riscurile pentru sănătatea animală, pentru sănătatea publică și pentru mediu, situat la o distanță care să permită autorității competente să asigure monitorizarea permanentă și să prevină riscul de răspândire, ținând cont de legislația și de orientările comunitare și naționale în domeniul mediului și al sănătății publice.B. Eliminarea subproduselor animaliere în cazul apariției unei boli1. Autoritatea competentă trebuie să monitorizeze incinerarea subproduselor animaliere și să ia măsurile necesare pentru a garanta incinerarea acestora:(a) pe ruguri amenajate corespunzător, care să asigure reducerea subproduselor animaliere în stare de cenușă și(b) fără a periclita sănătatea oamenilor;(c) fără a utiliza procedee sau metode care ar putea prejudicia mediul, ținând cont de legislația și de orientările comunitare și naționale în domeniul mediului și al sănătății publice, în vederea reducerii la minimum, într-o măsură compatibilă cu ordinea publică:(i) a riscurilor pentru apă, aer, sol, faună și floră;(ii) a disconfortului sonor sau olfactiv și(iii) a daunelor aduse punctelor de interes și peisajelor.2. Autoritatea competentă trebuie să monitorizeze îngroparea subproduselor animaliere și să ia măsurile necesare pentru garantarea îngropării acestora:(a) într-un mod care să împiedice accesul animalelor carnivore la acestea și(b) în:(i) o rampă de gunoi autorizată în conformitate cu Directiva 1999/31/CE sau(ii) un alt spațiu care nu periclitează sănătatea umană.3. În cazul îngropării într-un alt sit decât rampa de gunoi autorizată, autoritatea competentă trebuie să ia măsurile necesare pentru a asigura îngroparea subproduselor animaliere fără utilizarea de procedee sau metode care ar putea prejudicia mediul, ținând cont de legislația și de orientările comunitare și naționale în domeniul mediului și al sănătății publice, în vederea reducerii la minimum, într-o măsură compatibilă cu ordinea publică:(a) a riscurilor pentru apă, aer, sol, faună și floră;(b) a disconfortului sonor sau olfactiv și(c) a daunelor aduse punctelor de interes și peisajelor.4. În cazul în care subprodusele animaliere trebuie mutate din situl de origine, autoritatea competentă trebuie să se asigure că:(a) subprodusele animaliere sunt transportate în containere sau în vehicule sigure și etanșe;(b) încărcarea și descărcarea subproduselor animaliere este supravegheată de autoritatea competentă;(c) roțile vehiculelor sunt dezinfectate, la părăsirea sitului de origine, cu ajutorul unui dezinfectant autorizat de autoritatea competentă;(d) containerele și vehiculele care servesc la transportul subproduselor animaliere sunt perfect curățate și dezinfectate, după descărcarea subproduselor animaliere, cu ajutorul unui dezinfectant autorizat de autoritatea competentă și(e) sunt asigurate escorte pentru vehicule, teste de etanșeitate și acoperiri duble adecvate.C. Eliminarea subproduselor animaliere în regiunile îndepărtateÎn cazul eliminării subproduselor animaliere în regiuni îndepărtate, în conformitate cu articolul 24 alineatul (1) litera (b) din Regulamentul (CE) nr. 1774/2002:(a) autoritatea competentă monitorizează periodic regiunile clasificate ca regiuni îndepărtate în vederea garantării unui control adecvat al acestor zone și al operațiunilor de eliminare prevăzute la articolul 24 alineatul (1) litera (b);(b) incinerarea sau îngroparea țin cont de legislația și orientările comunitare și naționale în domeniul mediului și al sănătății publice, în vederea reducerii la minimum, într-o măsură compatibilă cu ordinea publică:(i) a riscurilor pentru apă, aer, sol, faună și floră;(ii) a disconfortului sonor sau olfactiv și(iii) a daunelor aduse punctelor de interes și peisajelor.--------------------------------------------------